**Ministru kabineta rīkojuma projekta "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (IKT mērķarhitektūras 49.0 versija)" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekta mērķis ir apstiprināt un iekļaut informācijas un komunikācijas tehnoloģiju (turpmāk – IKT) mērķarhitektūras 49.0. versijā projektu "Kadastra informācijas sistēmas modernizācija un datu pakalpojumu attīstība" (turpmāk – projekts), kura mērķis ir Nekustamā īpašuma valsts kadastra informācijas sistēmas (turpmāk – NĪVKIS) pielāgošana jauniem procesiem, datu apmaiņai ar citām valsts informācijas sistēmām (turpmāk – VIS) un datu pakalpojumu attīstība.  Rīkojuma projekts stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1) Ministru kabineta 2015. gada 17. novembra noteikumu Nr. 653 "Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi" 4. punkts un 13.2. apakšpunkts.  2) Ministru kabineta 2016. gada 10. februāra rīkojuma Nr. 136 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā" 4.1 punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta rīkojuma projektu "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (IKT mērķarhitektūras 49.0 versija)" (turpmāk – Rīkojuma projekts) tiek apstiprināts un iekļauts IKT mērķarhitektūras 49.0 versijā projekta apraksts "Kadastra informācijas sistēmas modernizācija un datu pakalpojumu attīstība", kas tika izvērtēts atbilstoši Vides aizsardzības un reģionālās attīstības ministrijas (turpmāk – VARAM) izstrādātajai un apstiprinātajai metodikai par projektu iekļaušanu IKT mērķarhitektūrā. VARAM ir atbalstījis projekta iekļaušanu IKT mērķarhitektūras kārtējā versijā. Projekts veicina darbības programmas "Izaugsme un nodarbinātība" specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākumam "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" izvirzīto rādītāju sasniegšanu, pilnveidojot 16 darbības procesus, uzlabojot sniegtos un izveidojot 2 jaunus e-pakalpojumus, un ieviešot informācijas sistēmu.  Projekta virsmērķis ir veicināt kopējās darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" sasniegšanu, īstenojot šī projekta mērķus attiecībā uz NĪVKIS pielāgošanu jauniem procesiem, datu apmaiņai ar citām VIS un datu pakalpojumu attīstību – nodrošināt kadastra datu pieejamību sabiedrībai un citām VIS ērtā, kvalitatīvā un mūsdienu prasībām, standartiem atbilstošā veidā, kā arī klientiem nodrošināt efektīvus, starp VIS integrētus biznesa procesus un e-pakalpojumus datu reģistrācijai, aktualizācijai un izmantošanai. Lai šo mērķi sasniegtu, ir jāveic NĪVKIS modernizācija un datu pakalpojumu attīstīšana.  Projektam ir izvirzīti šādi mērķi:  1. Pilnveidot valsts teritorijā esošo nekustamo īpašumu, to objektu, zemes vienību daļu un to īpašnieku, tiesisko valdītāju, lietotāju uzskaites un pārraudzības procesus, lai nodrošinātu īpašuma vienotas reģistrācijas procedūru starp NĪVKIS un Valsts vienoto datorizēto zemesgrāmatu (turpmāk – VVDZ).  2. Paaugstināt datu kvalitāti, ticamību un aktualitāti NĪVKIS, paredzot būvju izmaiņu deklarēšanu un kadastra datu izmaiņu monitoringu.  3. Pilnveidot NĪVKIS datu apmaiņas procesus ar citām VIS (arī pašvaldībām), optimizējot Valsts zemes dienesta (turpmāk – VZD) biznesa procesus.  4. Pilnveidot kadastrālās vērtēšanas procesus, nodrošinot kadastrālās vērtības modeļu pilnveidošanu, kā arī jaunu funkciju īstenošanu attiecībā uz jūras objektu reģistrāciju NĪVKIS.  5. Nodrošināt aktuālu un ticamu NĪVKIS datu pieejamību sabiedrībai.  Darbības projekta mērķu sasniegšanai:  Lai sasniegtu projekta ietvaros noteiktos rezultātu un iznākuma rādītājus, VZD īstenos noteiktu darbību kopumu:  Projekta mērķiem atbilstoša risinājuma plānošanu un prasību sagatavošanu, izstrādi, risinājuma kvalitātes uzraudzību, NĪVKIS lietotāju un administratoru apmācības, risinājuma ieviešanu.  Projekta īstenošanas pieeja:  1. Tiks izveidota projekta vadības grupa, kas nodrošinās projekta mērķu un rezultātu sasniegšanu, vadīs projekta darbību īstenošanu – sekojot projekta tvērumam, termiņiem un plānojot finanšu plūsmu, koordinēs sadarbības partneru iesaisti, organizēs publiskos iepirkumus un pārvaldīs projekta riskus un problēmas;  2. Tiks veikta padziļināta situācijas un VZD procesu analīze un sagatavota NĪVKIS risinājuma izstrādes tehniskā specifikācija un cita ar to saistītā dokumentācija;  3. Tiks veikta NĪVKIS risinājuma izstrāde, tai skaitā sistēmanalīze, projektēšana, risinājuma realizācija, datu migrācija. Izstrādes laikā izstrādātājam pirms risinājuma piegādes jāveic arī funkcionalitātes, lietojamības, drošības un veiktspējas testēšana;  4. Tiks nodrošināta NĪVKIS risinājuma izstrādes kvalitātes uzraudzība, lai nodrošinātu nodevumu kvalitāti un atbilstību VZD izvirzītajām prasībām;  5. Tiks veikts neatkarīgs izstrādātā NĪVKIS risinājuma drošības un veiktspējas audits;  6. Tiks veiktas NĪVKIS lietotāju un administratoru apmācības  7. Tiks nodrošināti publicitātes pasākumi par projekta īstenošanu, atbilstoši normatīvajiem aktiem par Eiropas Savienības fondu publicitāti, saziņu un vizuālās identitātes prasību nodrošināšanu. Par projektā izveidotajiem publiskajiem e-pakalpojumiem tiks veikti "Publiskās pārvaldes informācijas un komunikācijas tehnoloģiju arhitektūras pārvaldības sistēma" (turpmāk – PIKTAPS), "PIKTAPS otrā kārta" un "Pakalpojumu sniegšanas un pārvaldības platforma" (turpmāk – PSPP) projektu ietvaros sabiedrības informēšanas un izglītošanas pasākumi.  8. Tiks veiktas normatīvo aktu izmaiņas, lai pielāgotu normatīvos aktus pilnveidotajiem biznesa procesiem.  Tiks veikti šādi pasākumi (papildu izmaksas projektā šiem pasākumiem netiek paredzētas):  1. informatīvu materiālu izvietošana VZD tīmekļvietnē;  2. iedzīvotāju un uzņēmēju informēšanas pasākumi (VARAM centralizēti realizējamo publicitātes un veicināšanas pasākumu ietvaros);  3. informācijas publicēšana par pakalpojumu valsts pārvaldes pakalpojumu portālā Latvija.lv Publisko pakalpojumu katalogā. |
| 3. | Projekta izstrādē iesaistītās institūcijas un publiskas personas kapitālsabiedrības | VZD, Valsts reģionālās attīstības aģentūra, Tiesu administrācija, Būvniecības valsts kontroles birojs, valsts sabiedrība ar ierobežotu atbildību "Zemkopības ministrijas nekustamie īpašumi", Latvijas Pašvaldību savienība, Latvijas Lielo pilsētu asociācija, VARAM. |
| 4. | Cita informācija | Nav. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | | NĪVKIS lietotāji – sabiedrība kopumā (valsts un starptautiskā līmenī), valsts pārvalde, uzņēmējdarbības sektors, nevalstiskās organizācijas, starptautiskās organizācijas, valsts un pašvaldību institūcijas, nekustamo īpašumu, zemes vienību daļu īpašnieki, tiesiskie valdītāji, lietotāji, nomnieki. | | | | |
| 2. | Tiesiskā regulējuma ietekme uz tautsaimniecību un administratīvo slogu | | | Sagaidāmais rezultāts ir uzlabota publiskā sektora darbības efektivitāte un sabiedrības administratīvā sloga samazināšana. Indikatīvais administratīvā sloga samazinājums ir aptuveni 1,59 miljoni *euro* gadā.  2.1. Nodrošinot NĪVKIS un VVDZ integrāciju, iedzīvotājiem darbības, kas saistītas ar nekustamajiem īpašumiem, vairs nebūs jāveic divās dažādās iestādēs, bet tie visu procesu varēs nodrošināt, ierodoties tikai vienā iestādē. Līdz ar to sabiedrībai tiks samazināts administratīvais slogs – samazināsies patērētais laiks un finanšu līdzekļi iestāžu apmeklēšanai un procesa realizācijai. Bez tam, integrējot datus abās sistēmās, sabiedrība iegūs saskaņotus datus par nekustamajiem īpašumiem un to objektiem, kas nodrošinās ar nekustamo īpašumu saistīto procesu kvalitātes uzlabošanos.  2.1.1. Procedūra – būves dzēšana (paplašināts attiecībā uz īpašnieku, kas ir ne vien zemes īpašnieks, kuram pieder būve, bet arī būves īpašnieks) vienas iestādes apmeklējumā, nav nepieciešams apmeklēt abas iestādes. Dokumenti tiks nogādāti otrai institūcijai elektroniski. Ieguvums – 4374 *euro*.  2.1.2. Iedzīvotājiem turpmāk nebūs jāiet uz VZD, lai iesniegtu dokumentus par būves kā patstāvīga būvju īpašuma ierakstīšanu, nekustamā īpašuma sadali vairākos patstāvīgos nekustamos īpašumos, kā arī par ēku, ūdens lietošanas vai ceļa servitūta teritorijas reģistrēšanu vai grozīšanu, jo turpmāk paredzēts, ka VZD šos datus NĪVKIS aktualizēs, saņemot informāciju no VVDZ. Ieguvums – 26 641 *euro*.  2.1.3. Iedzīvotājiem turpmāk nebūs zemes vienības sadales/apvienošanas gadījumā jāapliecina paraksts pie notāra vai bāriņtiesā, lai iesniegtu vienoto iesniegumu VZD. Ieguvums – 49 817 *euro*.  2.1.4. Turpmāk tiešsaistes datu pārraides režīmā VZD no NĪVKIS nodos VVDZ pārrēķinātas dzīvokļa īpašuma atsevišķā īpašuma un kopīpašuma domājamās daļas atbilstoši Dzīvokļa īpašuma likumā ietvertajam regulējumam. Ieguvums – 634 340 *euro*.  2.1.5. Zemes īpašniekam piederošas inženierbūves reģistrācija no izpildmērījumiem. Zemes īpašniekam, veicot inženierbūves reģistrāciju, vairs nebūs jāvēršas Zemesgrāmatā. Ieguvums – 2711 *euro*.  2.2. Uzlabojot NĪVKIS un būvniecības informācijas sistēmas, Teritorijas attīstības plānošanas informācijas sistēmas, Apgrūtināto teritoriju informācijas sistēmas integrācijas un izveidojot jaunu integrāciju ar Pašvaldību vienotās informācijassistēmas integrācijas risinājumu, iedzīvotājiem netiks prasīta informācija, kas jau ir valsts pārvaldes rīcībā, līdz ar to samazināsies administratīvais slogs iestāžu apmeklēšanai un informācijas sniegšanai.  2.2.1. NĪVKIS un būvniecības informācijas sistēmas integrācijas pilnveides rezultātā veidojas administratīvā sloga samazinājums jaunu būvju reģistrācijai, laika ietaupījums, jo iedzīvotājiem nav jānāk uz VZD pēc datiem un ar rezultātu. Ieguvums – 104 958 *euro*.  2.2.2. NĪVKIS un Teritorijas attīstības plānošanas informācijas sistēmas integrācijas pilnveides rezultātā veidojas aptuveni 4000 *euro* administratīvā sloga samazinājums gadā teritorijas attīstības plānotājiem.  2.3. Jaunu e-pakalpojumu radīšana turpinās jau iesākto VZD pakalpojumu elektronizāciju un pieejamības palielināšanu sabiedrībai attālināti jebkurā vietā un laikā. Tādējādi pakalpojumi kļūs vēl ātrāk pieejami, bez nepieciešamības patērēt finanšu un laika resursus pakalpojumu pasūtīšanai un saņemšanai VZD klātienē. Bez tam jaunais plānotais pakalpojums datu reģistrācijas monitoringam iedzīvotājiem radīs iespēju izsekot datu izmaiņām NĪVKIS, tādējādi nekustamo īpašumu īpašniekiem vienmēr būs pieejama aktuālākā informācija par savu īpašumu. Ieguvums – 477 237 *euro*.  2.4. Pilnveidojot esošos procesus un modernizējot NĪVKIS, darbiniekiem tiks nodrošināta vienota vide, kurā veikt datu apstrādi par kadastra objektiem un subjektiem, tādējādi samazinot laiku dažādu manuālu darbību izpildē (piemēram, pārslēgšanās starp vairākām sistēmām, atkārtota vienu un to pašu datu ievade utt.) un kļūdu iespējamību. Ieguvums – 292 147 *euro*.  Detalizēts ieguvuma aprēķins pieejams projekta aprakstā. | | | | |
| 3. | Administratīvo izmaksu monetārs novērtējums | | | Rīkojuma projekts šo jomu neskar. | | | | |
| 4. | Atbilstības izmaksu monetārs novērtējums | | | Rīkojuma projekts šo jomu neskar. | | | | |
| 5. | Cita informācija | | | Nav. | | | | |
|  | | | | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | | 2020 | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | | 2 | 3 | 4 | 5 | 6 | 7 | 8 |
| 1. Budžeta ieņēmumi | | 0 | 102 000 | 0 | 1 840 250 | 0 | 1 882 750 |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 0 | 102 000 | 0 | 1 840 250 | 0 | 1 882 750 |  |
| 1.2. valsts speciālais budžets | | 0 | 0 | 0 | 0 | 0 | 0 | 0 |
| 1.3. pašvaldību budžets | | 0 | 0 | 0 | 0 | 0 | 0 | 0 |
| 2. Budžeta izdevumi | | 0 | 120 000 | 0 | 2 165 000 | 0 | 2 215 000 | 225 012 |
| 2.1. valsts pamatbudžets | | 0 | 120 000 | 0 | 2 165 000 | 0 | 2 215 000 | 225 012 |
| 2.2. valsts speciālais budžets | | 0 | 0 | 0 | 0 | 0 | 0 | 0 |
| 2.3. pašvaldību budžets | | 0 | 0 | 0 | 0 | 0 | 0 | 0 |
| 3. Finansiālā ietekme | | 0 | -18 000 | 0 | -324 750 | 0 | -332 250 | -225 012 |
| 3.1. valsts pamatbudžets | | 0 | -18 000 | 0 | -324 750 | 0 | -332 250 | -225 012 |
| 3.2. speciālais budžets | | 0 | 0 | 0 | 0 | 0 | 0 | 0 |
| 3.3. pašvaldību budžets | | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | 0 | X | 0 | X | 0 | 0 |
| 5. Precizēta finansiālā ietekme | | X | -18 000 | X | -324 750 | X | -332 250 | -225 012 |
| 5.1. valsts pamatbudžets | | -18 000 | -324 750 | -332 250 | -225 012 |
| 5.2. speciālais budžets | | 0 | 0 | 0 | 0 |
| 5.3. pašvaldību budžets | | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | | VZD projekts tiks finansēts no Eiropas Reģionālās attīstības fonda (turpmāk – ERAF) līdzekļiem, un tā kopējais finansējuma apjoms ir 4 500 000 *euro*, no tā ERAF finansējums ir 3 825 000 *euro* un valsts budžeta finansējums – 675 000 *euro*.  2020. gadā ERAF finansējums 102 000 *euro* un valsts budžeta finansējums 18 000 *euro*.  2021. gadā ERAF finansējums 1 840 250 *euro* un valsts budžeta finansējums 324 750 *euro*.  2022. gadā ERAF finansējums 1 882 750 *euro* un valsts budžeta finansējums 332 250 *euro*.  Pēc projekta pabeigšanas noteikt NĪVKIS uzturēšanas izmaksas 2023. un 2024. gadā ne vairāk kā 1 616 086 *euro* gadā, papildu nepieciešamo finansējumu 2023. gadā 225 012 *euro* un 2024. gadā 225 012 *euro* Tieslietu ministrijai pieprasot normatīvajos aktos noteiktajā kārtībā. NĪVKIS uzturēšanas izmaksas ar 2025. gadu ne vairāk kā 1 391 074 *euro* gadā Tieslietu ministrijai nodrošināt budžeta programmai 07.00.00 "Nekustamā īpašuma tiesību politikas īstenošana" piešķirto valsts budžeta līdzekļu ietvaros.  Preces un pakalpojumi {EKK 2000}: 225 012 *euro*.  VIS uzturēšanas un papildināšanas izdevumi:  "EKK 2250" 48,40 *euro* ārpakalpojuma stundas likme x 4 649 cilvēkstundas = 225 012 *euro*.  2024. gadā:  Preces un pakalpojumi {EKK 2000}: 225 012 *euro*.  VIS uzturēšanas un papildināšanas izdevumi  "EKK 2250" 48,40 *euro* ārpakalpojuma stundas likme x 4 649 cilvēkstundas = 225 012 *euro*.   |  |  |  |  | | --- | --- | --- | --- | | Uzturēšanas finansējums | 2023. gads | 2024. gads | 2025. gads | | NĪVKISuzturēšanas izdevumi *euro* | **1 616** **086** | **1 616** **086** | **1** **391** **074** | | **Resursi uzturēšanas izdevumu segšanai:** |  |  |  | | **Kopā *euro*, t. sk.** | **1 616** **086** | **1 616** **086** | **1 391** **074** | | Papildus nepieciešamais valsts budžeta finansējums | 225 012 | 225 012 | - | | Esošā VZD budžeta ietvaros | 1 391 074 | 1 391 074 | 1 391 074 | | | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Amata vietu skaita izmaiņas | | Nav attiecināms. | | | | | | |
| 8. Cita informācija | | Projekta īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74. resora "Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".  Finansējuma sadalījums un projekta izpildes termiņi pa gadiem ir norādīti indikatīvi un var mainīties projekta pasākuma ieviešanas gaitā atbilstoši faktiskajai situācijai. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšana par Rīkojuma projekta izstrādi pirms Rīkojuma projekta pieņemšanas nav paredzēta.  Tiks nodrošināti publicitātes pasākumi par projekta īstenošanu, atbilstoši normatīvajiem aktiem par Eiropas Savienības fondu publicitāti, saziņu un vizuālās identitātes prasību nodrošināšanu. Par projektā izveidotajiem publiskajiem e-pakalpojumiem tiks veikti PIKTAPS, "PIKTAPS otrā kārta" un PSPP projektu ietvaros sabiedrības informēšanas un izglītošanas pasākumi. |
| 2. | Sabiedrības līdzdalība projekta izstrādē | Sabiedrības līdzdalība Rīkojuma projekta izstrādē nav paredzēta, jo projekta risinājumi tiešā veidā neskar sabiedrību, bet ir saistīti ar informācijas tehnoloģijām un datu apmaiņu valsts pārvaldes ietvaros. |
| 3. | Sabiedrības līdzdalības rezultāti | Rīkojuma projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VZD, Valsts reģionālās attīstības aģentūra, Tiesu administrācija, Būvniecības valsts kontroles birojs, valsts sabiedrība ar ierobežotu atbildību "Zemkopības ministrijas nekustamie īpašumi". |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar Rīkojuma projekta izpildi nav nepieciešams veidot jaunas, likvidēt vai reorganizēt esošas institūcijas. |
| 3. | Cita informācija | Nav |

Iesniedzējs:

Ministru prezidenta biedrs,

tieslietu ministrs Jānis Bordāns

Radika 67036820

Eva.Radika@tm.gov.lv

Zaļkalne 67038868

[Dace.Zalkalne@vzd.gov.lv](mailto:Dace.Zalkalne@vzd.gov.lv)